རབ་བྱུང་བཅུ་དྲུག་པའི་ས་ཕོ་ཁྱིལོའི་དཔྱད་ཡིག་ལྟར་ན་ལྷ་ཁང་ཆེན་མོ་དང་བཙན་ཁང་སོགས་རྟེན་བཞེངས་ཀྱི་གཙོ་བོ་ལ་ཚོགས་ཆེན་འདུ་ཁང་ནང་དུ་གཙོ་སྐུ་སངས་རྒྱས་སྟོན་པ་ཤཱཀྱ་ཐུབ་པ་དང་།རྗེ་བཙུན་སྒྲོལ་མ།གུ་རུ་སྣང་སྲིད་ཟིལ་གནོད་ཀྱི་འབག་སྐུ་ལུས་ཚད་ཙམ་རེ་བཞུགས་ཤིང་།མཐའ་སྐོར་དུ་རྗེ་ཡབ་སྲས་གསུམ་དང་།བཤགས་ལྷ་སོ་ལྔ།གནས་བརྟན་བཅུ་དྲུགརྩ་བ་གསུམ།གུ་རུ་མཚན་བརྒྱད།སྒྲོལ་མ་ཉེར་གཅིག་སོགས་སྐུ་ཚད་ཁྲུ་གང་ཙམ་རེ་བཞུགས།བཙན་ཁང་དུ་མགོན་པོ་དང་མགོན་པོ་ཚོགས་བདགབཙན་རྒོད་རོལ་བ་སྐྱ་བདུན་སོགས་ཀྱི་འབག་སྐུ་བརྒྱ་དང་ཉེར་གསུམ་བཞུགས།གྱན་ཐང་སྐོར་ལ་མགོན་པོ་འོད་དཔག་མེད།ཐུགས་རྗེ་ཆེན་པོ།ཞི་ཁྲོ་དམ་པ་རིག་བརྒྱ།སྒྲོལ་མ།རྟ་ཁྱུང་འབར་བ།མ་མགོན།རྒྱལ་ཆེན་སྡེ་བཞི།སྲིད་པའི་འཁོར་ལོ་སོགས་བཞུགས།མཆོད་ཆ་དང་མཆོད་རྫས་བསམ་གྱིས་མི་ཁྱབ་ཅིང་།སྐབས་དེར་ཆོས་སྡེ་འདིར་བླ་སྤྲུལ་ཆེ་ཁག་བཞི་དང་བན་སྔགས་བདུན་ཅུ་ལྷག་བཞུགས་པར་གྲགས་སོ།།